**Правописни и интерпункциски знаци**

Правописни и интерпункциски знаци се знаци кои се користат во различни функции.

**Интерпункцијата** претставува систем од писмени знаци со кои се означуваат почетокот и крајот на **речениците**; границата и односите меѓу дел-реченици и меѓу реченични членови; интонацијата, темпото и паузите при зборувањето.

Интерпункцијата ги опфаќа и правилата за употреба на интерпункциските знаци.

**Правописните знаци** служат за разбирање на **конкретен збор** или **група зборови** во реченицата.

Некои знаци се користат и како правописни и како интерпункциски.

Во реченицата се среќаваат следниве **интерпункциски** знаци: [точка](https://makedonskijazik.mk/2010/11/%D1%82%D0%BE%D1%87%D0%BA%D0%B0.html) (.), [запирка](https://makedonskijazik.mk/2010/11/%D0%B7%D0%B0%D0%BF%D0%B8%D1%80%D0%BA%D0%B0.html) (,), [прашалник](https://makedonskijazik.mk/2010/11/%D0%BF%D1%80%D0%B0%D1%88%D0%B0%D0%BB%D0%BD%D0%B8%D0%BA.html) (?), [извичник](https://makedonskijazik.mk/2018/10/%D0%B8%D0%B7%D0%B2%D0%B8%D1%87%D0%BD%D0%B8%D0%BA.html) (!), [точка и запирка](https://makedonskijazik.mk/2018/10/%D1%82%D0%BE%D1%87%D0%BA%D0%B0-%D0%B8-%D0%B7%D0%B0%D0%BF%D0%B8%D1%80%D0%BA%D0%B0.html) (;), [две точки](https://makedonskijazik.mk/2010/11/%D0%B4%D0%B2%D0%B5-%D1%82%D0%BE%D1%87%D0%BA%D0%B8.html) (:), [три точки](https://makedonskijazik.mk/2018/10/%D1%82%D1%80%D0%B8-%D1%82%D0%BE%D1%87%D0%BA%D0%B8.html) (…), [загради](https://makedonskijazik.mk/2018/10/%D0%B7%D0%B0%D0%B3%D1%80%D0%B0%D0%B4%D0%B8.html) – заоблени и квадратни ([]), [црта (тире)](https://makedonskijazik.mk/2010/11/%D1%86%D1%80%D1%82%D0%B0-%D1%82%D0%B8%D1%80%D0%B5.html) (—), [наводници](https://makedonskijazik.mk/2010/11/%D0%BD%D0%B0%D0%B2%D0%BE%D0%B4%D0%BD%D0%B8%D1%86%D0%B8.html) („“) и [полунаводници](https://makedonskijazik.mk/2018/10/%D0%BF%D0%BE%D0%BB%D1%83%D0%BD%D0%B0%D0%B2%D0%BE%D0%B4%D0%BD%D0%B8%D1%86%D0%B8.html) (‘’).

Дел од интерпункциските знаци се користат и како **правописни**. Tука спаѓаат: [точка](https://makedonskijazik.mk/2010/11/%D1%82%D0%BE%D1%87%D0%BA%D0%B0.html) (.), [запирка](https://makedonskijazik.mk/2010/11/%D0%B7%D0%B0%D0%BF%D0%B8%D1%80%D0%BA%D0%B0.html) (,),  [две точки](https://makedonskijazik.mk/2010/11/%D0%B4%D0%B2%D0%B5-%D1%82%D0%BE%D1%87%D0%BA%D0%B8.html) (:),  [црта (тире)](https://makedonskijazik.mk/2010/11/%D1%86%D1%80%D1%82%D0%B0-%D1%82%D0%B8%D1%80%D0%B5.html) (—), [цртичка](https://makedonskijazik.mk/2018/10/%D1%86%D1%80%D1%82%D0%B8%D1%87%D0%BA%D0%B0.html) (-), [апостроф](https://makedonskijazik.mk/2010/11/%D0%B0%D0%BF%D0%BE%D1%81%D1%82%D1%80%D0%BE%D1%84.html) (’), коса црта (/), [загради](https://makedonskijazik.mk/2018/10/%D0%B7%D0%B0%D0%B3%D1%80%D0%B0%D0%B4%D0%B8.html), ѕвездичка (\*), [надреден знак](https://makedonskijazik.mk/2018/10/%D0%BD%D0%B0%D0%B4%D1%80%D0%B5%D0%B4%D0%B5%D0%BD-%D0%B7%D0%BD%D0%B0%D0%BA.html) (`), акцентски знак (´), белина (празно место) и др.

[Правописните](https://makedonskijazik.mk/2017/01/%D0%BF%D1%80%D0%B0%D0%B2%D0%BE%D0%BF%D0%B8%D1%81-%D0%B8-%D0%BF%D1%80%D0%B0%D0%B2%D0%BE%D0%B3%D0%BE%D0%B2%D0%BE%D1%80.html) знаци служат за разбирање на конкретен збор или група зборови во реченицата.

На пример:

Бидејќи се разликуваат во своето значење, зборовите не и нè ги пишуваме различно.

*Не* ја означува негацијата и служи за одречни форми.

*Нè* ја означува кратката заменска форма од личната заменка за означување директен предмет (акузатив) во прво лице множина.

Надредниот знак, односно цртичката од лево кон десно над самогласката е, е правописен.